text: EU demana la fi de l'explotació dels cavalls de les galeres
  19 gener 2019 14:05
  dBalears | 12 setembre 2016
  Un cavall de galera allargat a terra per un cop de calor.
  10-09-2016 | Arxiu
  EU Balears demana a l'Ajuntament de Palma que prengui mesures davant la «contínua explotació» a la qual viuen sotmesos els cavalls de les calesses de Palma.
  El partit ha recordat que divendres al polígon Son Castelló, es va produir un accident entre diverses calesses que va deixar a un dels cavalls ferits de gravetat.
  «No és la primera vegada que això passa , ja que fa uns mesos un cavall d'una calessa moria a Palma en estavellar-se contra un mur enfront de la catedral. Cops de calor, males cures, incompliment de les normatives, explotació a causa del turisme que està col·lapsant Mallorca en els últims mesos, són el dia a dia d'aquests animals», assegura la formació esquerrana.
  Promeses a la ciutadania
  EU, en aquest sentit, ha demanat a l'Ajuntament que «compleixi una de les seves promeses a la ciutadania i posi fi a aquesta situació, evitant que se segueixi posant en perill als ciutadans i als mateixos animals». Cal recordar, segons la formació, que des de Cort es va prometre que «es substituirien els cavalls per vehicles elèctrics d'època amb la finalitat de què els conductors d'aquestes calesses no perdessin el seu treball». EU demana «fets no paraules».
  Per Desmemoriats, fa mes de 2 anys
  La memòria "urbanita" és ben curta. Durant segles cavalls, muls i someres han fet feina al camp de sol a sol talment com son amo, en feines molt més feixugues que tirar de galeres a dins Palma. De totes maneres això no vol dir que no hagin de tenir el seu temps de descans, aigua i sombra abastament entre passeig i passeig.
  Per I doncs, fa mes de 2 anys
  Son cavalls vells que de joves, corrien als hipòdroms. Els cotxers els compren quan els amos ja no els volen i els dónen una segona oportunitat. Qualcú por pensar que seria d"aquests animals, si ningú es fes càrrec d'ells?
  Crec q s'està fent un gra massa de tot aquest tema. No m'agrada veure patir animals, però no veig per què no es poden emprar sempre i q estiguin ben tractats.
  Per Civilització?, fa mes de 2 anys
  És una vergonya fer patir els animals. Estan drets aguantant, a voltes en carrers amb costa, la galera, el sol a l´estiu i l´aigua a l´hivern.